Jüriöö jooksu iga-aastane soojendus on ikka olnud Tallinna MV öine, nii ka sellel korral. Ühtlasi oli tegu minu hooaja esimese o-võistlusega. Vaid 200 jooksukilomeetrit 2011 aastal ning mõnusad 8 lisakilo kehakaalul ei pakkunud just hiilgavaid soorituslikke väljavaateid, aga ega ma sellepärast vähem viga ei teinud, ikka täie raha eest. Ja ka "kõik-otse" strateegiaga panin seekord suhteliselt võssa, puude all oli siiski kohati lund veel üsna palju ja  teevalikud osutusid mitmes kohas palju kiiremateks. Kuid nagu ikka, öösel on äge, eriti äge on otsida pimedatest aukudest loteriipunkte, mida seekord pakuti päris korralikult. Kokku tuli viga ehk nii 7-8 minuti jagu, seega  tulemusi vaadates ei olnudki sooritud kõige hullem, või siis eksisid teised veelgi rohkem :)